კიონორი კიკუტაკე
კიონორი კიკუტაკე (იაპონ. 菊竹 清訓 დ. 1 აპრილი, 1928 — გ. 26 დეკემბერი, 2011) — იაპონელი არქიტექტორი, თანამედროვე იაპონური არქიტექტურის ერთ-ერთი უმნიშვნელოვანესი წარმომადგენელი. კაკუტაკეს საკუთარი საცხოვრებელი, 6 მეტრით მიწიდან აწეული, სეისმურად მდგრად ბეტონის სვეტებზე შედგმული „ცის სახლი“ (1958) არის მეტაბოლისტური მოძრაობის დაბადების ადგილი. 1961 წელს კიშო კუროკავასთან ერთად კიკუტაკე იყო დაპატიჟებული ნიუ-იორკში გამოფენაზე "Visionary Architecture", სადაც მეტაბოლისტურმა მოძრაობამ საერთაშორისო აღიარება მოიპოვა და იაპონურმა არქიტექტურამ კი თავისი ადგილი მსოფლიოს არქიტექტურულ რუკაზე. კიკუტაკეს ვიზიონერული პროექტები — ცაში, ოკეანის ზედაპირზე და ხელოვნურ მიწებზე დაპროექტებული მეგასტრუქტურები — ომის შემდგომი იაპონიისთვის ახალი ჰორიზონტების შექმნის მცდელობა იყო.